als_Latn dik_Latn sag_Latn
Astronomët zbulojnë një ‘super-tokë’ që orbiton yllin e afërt
Postuar: 29/05/2017 - 22:59
Astronomët evropianë raportuan dje zbulimin e një bote jashtë-diellore, disa herë më të madhe se Toka, që orbitën rreth një ylli të quajtur GJ 625. Planetet e njohur si “super-toka” janë disa herë më të mëdhenj se planeti ynë por jo më të mëdhenj se Neptuni, pra me diametër nga dy deri në katër herë më të mëdhenj.
Me vendndodhje vetëm 21 vite dritë larg nesh, ylli GJ 625 është rreth tre herë më i madh se dielli dhe supet-toka e tij ofron një mundësi të madhe për kërkimin e jetës aliene.
Astronomët e drejtuar nga Alejandro Suarez Mascareño, kanë studiuar prej tre vjetësh yllin GJ 625, me anë të spektrografit HARPS-N në ishullin La Palma, të arkipelagut Canary të Spanjës.
"Ne raportojmë zbulimin e kësaj super-toke që orbitën brenda zonës së banueshme të yllit GJ 625 me masë sa 2.8 toka. Planeti orbitën nga afër yllin e tij, për rreth 14.6 ditë”, thanë studiuesit.
Me llogaritjen e shpejtësisë rrezore grupi i studiuesve arriti në përfundimin se planeti i ri është një super-tokë e vogël me temperaturë rreth 76 gradë Celcius (350 Kalvin), e cila varet nga parametrat atmosferikë. Ata besojnë se planeti mund të përmbajë ujë të lëngshëm dhe po kryejnë oberservime të mëtejshme për ta konfirmuar.
Përgatiti: Andi Lamko
/Agjensia e Lajmeve Sot News/
als_Latn hrv_Latn als_Latn als_Latn als_Latn als_Latn als_Latn als_Latn als_Latn